ועדת הכספים, כנסת 20, פרוטוקול מספר 802, 2017-09-04 10:00

משה גפני: אנחנו עוברים לסעיף תקנות הדרכונים (הוראת שעה מס' 2) התשע"ז-2017.

משה גפני: בבקשה.

משה גפני: מי מציג את תקנות הדרכונים?

<שלמה מור יוסף: אני אציג רק את העיקרון, ואם יהיה צורך - - -

משה גפני: שם ותפקיד.

<שלמה מור יוסף: שלמה מור יוסף, מנכ"ל רשות האוכלוסין וההגירה.

מיקי רוזנטל: בהצלחה בתפקידך החדש.

משה גפני: אנחנו מברכים אותך על התפקיד החדש.

<שלמה מור יוסף: אנחנו מביאים פה יוזמה שלנו ושל השר אריה דרעי, בעקבות חוסר היכולת שלנו להתמודד עם מבול בקשות הדרכונים בחודשים האחרונים, והגענו למסקנה שחלק מהאנשים באים לקבל דרכון ביומטרי, ועד שאנחנו מנפיקים להם את הדרכון הם צריכים לנסוע, ואז הם צריכים להנפיק דרכון זמני ואז הם משלמים פעמיים: פעם על הדרכון הביומטרי ופעם על הדרכון הזמני.

<שלמה מור יוסף: ואנחנו רצינו, לקבוצת האנשים הזאת, לאפשר להם לשלם רק פעם אחת.

<שלמה מור יוסף: ואם אנחנו לא עמדנו בניפוק הדרכון בזמן, אז עבור הדרכון הזמני הם יקבלו אותו ללא תשלום.

<שלמה מור יוסף: זה מהות הרעיון, זה מהות התיקון, זו הוראת שעה שאמורה להסתיים בסוף תקופת החגים.

<שלמה מור יוסף: ואני יכול להגיד שאנחנו מדביקים את הפער וכמות הדרכונים שהצטברה מצטמצמת, ואנחנו נעמוד, בסוף תקופת החגים, ביכולת להנפיק דרכונים תוך עשרה ימי עסקים, כפי שהתחייבנו.

<שלמה מור יוסף: אז רצינו, לתקופה הקצרה הזאת, לפתור את האזרחים מתשלום כפול.

משה גפני: אני רק רוצה, אם אתה יכול להסביר.

משה גפני: אנחנו מקבלים פניות, שזה באמת הופך להיות בלתי נסבל.

משה גפני: אני לא אוהב את הדרכון הביומטרי.

משה גפני: בסדר.

משה גפני: הבעתי את דעתי מתי שהיה החוק הזה.

משה גפני: אחרי זה אני, כחבר קואליציה, נאלצתי להצביע בעד, וכחבר של שר הפנים נאלצתי להצביע בעד.

משה גפני: אני לא אוהב את הדבר הזה.

משה גפני: לפחות המאגר יצא מהעניין.

משה גפני: דעתי לא חשובה.

משה גפני: יש חוק במדינת ישראל, והחוק מדבר על דרכון ביומטרי.

משה גפני: מה שקרה זה שהממשלה לא הייתה ערוכה לנושא והגיע מבול של אנשים.

משה גפני: גם הרבה אנשים נוסעים לחוץ לארץ וגם אי אפשר היה לעמוד בקצב הזה של הנפקת דרכון ביומטרי.

משה גפני: אני מאוד הערכתי את זה שנפגשנו לפני החופשה המרוכזת.

משה גפני: שאלת האם אפשר לעשות את הדבר הזה.

משה גפני: אני מיד הבעתי את הסכמתי.

משה גפני: אני חושב שכל דבר שיכול להוריד את הכמות של האנשים שמחכים בתור, בגלל שזה מעצבן נורא, אני אתמוך בזה, אני אסכים לעניין הזה.

משה גפני: אני שואל: איך זה יוריד את הכמות?

משה גפני: כמה זמן לוקח לכם כדי להנפיק דרכון ביומטרי?

משה גפני: איך זה יוריד את הכמות?

משה גפני: הרי אני צריך לשלם.

משה גפני: אם אתה אומר: אתה פטור.

משה גפני: אתה נוסע עכשיו, אתה פטור, ואנחנו נשלח לך את הדרכון הביומטרי במהלך החורף ואז תשלם עליו – אני מבין.

משה גפני: אבל אם אתה אומר שאתה נותן את זה רק לאלה ששילמו, אז בלאו הכי הוא עמד בתור.

<שלמה מור יוסף: לא, לא.

משה גפני: לא, אל תגיד לי "לא, לא", בגלל שאני לא יודע.

רחל עזריה: זה פשוט לעמוד בתור פעם אחת ועוד פעמיים.

משה גפני: מה זה - - - פעמיים?

משה גפני: אבל אני עומד בתור, אז מה אני מרוויח בזה?

משה גפני: אז - - - מחכה.

רחל עזריה: מסכימה.

רחל עזריה: אני מסכימה.

משה גפני: אם הוא היה אומר פטור לגמרי - - -

רחל עזריה: אני גם רוצה לומר בכלל שכל העניין של תעודות הזהות הביומטריות – יש בלגן.

רחל עזריה: מישהי סיפרה לי: היא ניסתה לקבוע, ואז היא מקבלת אס.

רחל עזריה: אמ.

רחל עזריה: אס שהם לא מצליחים לקבוע לה כי יש עומס כל כך גדול.

רחל עזריה: ואז, שבוע אחר כך היא מקבלת אס.

רחל עזריה: אמ.

רחל עזריה: אס שקבעו לה; ואז, שבוע אחר כך היא מקבלת שוב אס.

רחל עזריה: אמ.

רחל עזריה: אס שלא מצליחים לקבוע כי יש תור מאוד גדול.

רחל עזריה: ואז היא שוב מקבלת אס.

רחל עזריה: אמ.

רחל עזריה: אס שהם מתנצלים אם - - -

משה גפני: לא, אל תעשי את זה בכל השעה, את הדין ודברים הזה.

משה גפני: את צודקת.

רחל עזריה: ואז כשהיא מגיעה לעשות את זה, מסתבר שבכלל לא עומדים בתור.

רחל עזריה: אין מועד ואין כלום.

רחל עזריה: עכשיו, צריך להבין שזה תוקע.

רחל עזריה: כאילו, יש פה תהליכים מטורפים.

משה גפני: הם מנסים להתגבר על זה עכשיו.

משה גפני: זאת הסיבה שהם מביאים את התקנות האלה.

רחל עזריה: אני מבינה, אבל יש פה - - -

משה גפני: לפי דעתי, זה פותר חלקית.

רחל עזריה: זה בדיוק העניין, זה פותר חלקית מאוד.

רחל עזריה: אחד, זה לא פותר את העניין של תעודות הזהות.

רחל עזריה: זה לא פותר את העניין של תעודות הזהות.

רחל עזריה: וכל מי שצריך תעודת זהות או עדכון של פרטים; אין מה לעשות, אנשים חיים ונושמים, נולדים ילדים, נוסעים, והשאלה היא איך מתכוונים לטפל בזה?

רחל עזריה: כי כרגע המצב הוא, אני אגיד בכנות: זה מרגיש לי כמו הדואר.

רחל עזריה: כאילו שהרגנו את הדואר מבפנים.

רחל עזריה: עכשיו, הדואר הרגנו – עוד מילא.

רחל עזריה: לא קרה איזה - - -

מיקי רוזנטל: לא.

מיקי רוזנטל: מה זה "מילא"?

רחל עזריה: זה לא טוב.

רחל עזריה: זה לא טוב.

רחל עזריה: זה לא טוב.

רחל עזריה: אבל אם לא תהיה לנו יכולת לקבל דרכונים ותעודות זהות ואישורים על ילדים – זה אי אפשר.

משה גפני: לא אותו מקרה, אבל בסדר.

רחל עזריה: אבל זה אותו מקרה במובן הזה שעשו רפורמה, ובעצם הרפורמה הורגת את היכולת לתת מענה.

משה גפני: חבר הכנסת מיקי רוזנטל, בבקשה.

מיקי רוזנטל: קודם כל, אני שמח שאתם מוזילים.

מיקי רוזנטל: זאת אומרת, לפחות שהציבור לא יישא את העלויות הכפולות הללו, וזה הדבר הכי חשוב.

משה גפני: נכון.

מיקי רוזנטל: מעבר לעובדה שאתם באמת צריכים להתגבר על הבלגן הנוראי שנוצר, וזה נוצר, אני לא רוצה לחזור, אבל בין היתר בגלל שהממשלה לא נערכה.

מיקי רוזנטל: אבל השאלה שלי היא שאלה קונקרטית: המשמעות היא שעכשיו ינפיקו מאות אלפי דרכונים, וכמה העלות של הדבר הזה?

מיקי רוזנטל: ומאיזה מקור תקציבי אתם מתכוונים לקחת את זה?

מיקי רוזנטל: כי כשרצינו להוזיל פה את האגרות, אמרו לנו: יווווו, כל דרכון זה ככה וזה המון כסף.

מיקי רוזנטל: עכשיו, פתאום באבחה אתם מבטלים את האגרה.

מיקי רוזנטל: מאיזה מקור תקציבי וכמה זה יעלה?

משה גפני: חברת הכנסת איילת נחמיאס ורבין.

<שגית אפיק: שים לב שהם מבטלים רק את הזמני, - -

מיקי רוזנטל: זה לא חשוב.

<שגית אפיק: - - ואתה צריך לעשות את הקבוע - - -

מיקי רוזנטל: בסדר, אבל באותו כסף מנפיקים לך עכשיו שני דרכונים.

מיקי רוזנטל: אז המשמעות היא כלכלית דרמטית.

משה גפני: טוב.

רחל עזריה: לא, זה לא כזה.

מיקי רוזנטל: לא אכפת לי, אני לא מתנגד לזה.

משה גפני: גם אני לא.

מיקי רוזנטל: אבל אתה יודע, אנחנו ועדת הכספים.

משה גפני: כן, בסדר.

משה גפני: כן.

מיקי רוזנטל: צריך להבין מאיפה הכסף.

משה גפני: אתה תצטרך להשיב.

<שלמה מור יוסף: אני אשיב.

משה גפני: חברת הכנסת איילת נחמיאס ורבין, בבקשה.

איילת נחמיאס ורבין: הערה קטנה: חברת הכנסת רחל עזריה פשוט הזכירה לי משהו בעניין תעודות הזהות הביומטריות, ואני חושבת שגם יועצת השר מכירה את זה.

איילת נחמיאס ורבין: המדינה הנפיקה כמות הרבה יותר גדולה מאשר היה הביקוש במשך תקופה ארוכה.

איילת נחמיאס ורבין: ככל שאני יודעת, יש לפחות שני מיליון תעודות זהות ביומטריות.

איילת נחמיאס ורבין: אני פשוט הייתי מעורבת בזה מהצד האחר שמעניין אותך, וזה שתעשייה לא ישראלית קיבלה את המכרז בצורה מעוררת תמיהות לכל הפחות.

איילת נחמיאס ורבין: אבל זה לא העניין שלנו היום.

איילת נחמיאס ורבין: אז אני אומרת: איך זה יכול להיות, מה שחברת הכנסת רחל עזריה אומרת – למה בכלל יש זמן המתנה?

איילת נחמיאס ורבין: כי שוכבות תעודות זהות ביומטריות - - -

רחל עזריה: זה זמן המתנה שלא נדע.

רחל עזריה: אין עם מי לדבר.

איילת נחמיאס ורבין: שוכבות כמות מטורפת של תעודות זהות ביומטריות.

איילת נחמיאס ורבין: זה הכול.

איילת נחמיאס ורבין: תודה.

משה גפני: תודה.

משה גפני: בבקשה.

<שלמה מור יוסף: תראו, כל הרעיון שבאתי לפה היום הוא באמת רעיון להסתכל על האזרח מבחינת המחויבות הכספית שלו.

<שלמה מור יוסף: אני לא מדבר עכשיו על הניהול של התורים.

<שלמה מור יוסף: אני אתייחס לזה.

<שלמה מור יוסף: זאת אומרת, אנחנו ראינו מצב שאזרח משלם פעמיים, כאשר הוא משלם פעמיים בגלל אי היעילות שלנו.

<שלמה מור יוסף: אז אמרנו.

<שלמה מור יוסף: וזה הנושא.

<שלמה מור יוסף: הנושא פה הוא לא קיצור תורים ולא שיפור שירות.

<שלמה מור יוסף: הנושא הוא שהאזרח, בנקודת הזמן הזאת, שעדיין אי היעילות שלנו לא ממשיכה, אנחנו אומרים: בואו נפתור אותו מהתשלום - - -

משה גפני: בוא נעשה, ברשותך, סדר כדי שגם אני אבין.

משה גפני: אם אני אבין אז כולם יבינו.

משה גפני: אז קודם כל שגם אני אבין.

משה גפני: מה שאתם אומרים, אתם באים עם תקנות ואתם אומרים ככה: אני רוצה לנסוע לחוץ לארץ.

משה גפני: אני בא למשרד הפנים, לרשות האוכלוסין וההגירה ואני מבקש דרכון.

משה גפני: אומרים לי, בלשכה אומרים לי: בסדר.

משה גפני: זה עולה כך וכך כסף.

משה גפני: תלוי אם זה בשדה התעופה או שזה בלשכה.

<שלמה מור יוסף: בלשכה זה עולה 265 שקלים.

משה גפני: כן.

משה גפני: ואז אומרים לי: תשלם 265 שקלים, אבל דרכון ביומטרי תקבל בעוד שלושה חודשים.

<שלמה מור יוסף: זה לא מה שאומרים.

משה גפני: אומרים: שלושה שבועות.

<שלמה מור יוסף: נכון.

משה גפני: בסדר.

<שלמה מור יוסף: שלושה, ארבעה שבועות.

משה גפני: אבל אני רוצה לנסוע מחר.

<שלמה מור יוסף: אוקיי.

משה גפני: אז אתם אומרים ככה.

משה גפני: אתם אומרים: אנחנו ניתן לך עכשיו דרכון זמני ואתה תשלם פעם אחת, - -

<שלמה מור יוסף: נכון.

משה גפני: - - רק על הדרכון הביומטרי הקבוע, - -

<שלמה מור יוסף: נכון.

משה גפני: - - ועל הדרכון הזמני, אנחנו נותנים לך את זה בחינם.

<שלמה מור יוסף: נכון.

משה גפני: ואז אתה יכול לנסוע.

רחל עזריה: אבל אז הוא צריך לבוא שוב.

<קריאה: לא.

<שלמה מור יוסף: הוא לא צריך לבוא שוב.

<קריאות: - - -

משה גפני: הולכים לדואר.

<טמיר כהן: הולכים לדואר.

<שלמה מור יוסף: הוא לא צריך לבוא שוב.

משה גפני: הוא משלם עכשיו.

רחל עזריה: כי הוא מקבל בדואר.

<שלמה מור יוסף: הדרכון הביומטרי מגיע בדואר - - -

רחל עזריה: יש לי התפתחות בעלילה.

משה גפני: לא, זה דווקא בסדר.

משה גפני: אני מסכים לזה.

משה גפני: אני חושב שזה נכון.

משה גפני: אני חושב שזה לא מספיק, אבל אני חושב שזה בסדר גמור.

משה גפני: אני צריך לחכות בתור כדי לשלם על הדרכון.

<שלמה מור יוסף: לא.

משה גפני: אני באתי ללשכה שלכם.

<שלמה מור יוסף: אתה יכול לשלם את זה באינטרנט ולבוא אחרי תשלום ללשכה, ואתה יכול לשלם בלשכה כשאתה מגיע - - -

משה גפני: לא, לא חשוב.

משה גפני: איפה שאני משלם זה בסדר.

<שלמה מור יוסף: נכון.

משה גפני: אבל אני אצטרך לחכות בתור ארוך?

<שגית אפיק: על הזמני אפשר לשלם באינטרנט?

<שלמה מור יוסף: לא.

משה גפני: אבל אין זמני.

משה גפני: מה פתאום.

<שגית אפיק: אז הוא חייב להגיע.

רחל עזריה: חייבים להגיע בכל מקרה.

<שגית אפיק: הוא חייב להגיע.

רחל עזריה: בכל מקרה, חייבים להגיע.

משה גפני: אבל אני אחכה בתור?

<שלמה מור יוסף: חברים, בכל מקרה הוא חייב להגיע כי הוא צריך לעשות הרכשה ביומטרית.

<שלמה מור יוסף: אנחנו מדברים על אנשים שבאו להוציא דרכון, והם צריכים להוציא דרכון ביומטרי.

משה גפני: רק אל תדלג לי על הקטע הזה, שהוא מאוד חשוב, אף על פי שעל זה לא באתם.

<שלמה מור יוסף: אני מדבר - - -

משה גפני: אני הגעתי ללשכה.

משה גפני: אני אזרח רגיל, באתי ללשכה ועברנו את התהליך הזה – מה שאמרת.

משה גפני: כדי להגיע ולבקש את הדרכון הביומטרי ולשלם עליו, אני צריך לחכות בתור.

<שלמה מור יוסף: יש שתי דרכים לקבל דרכון ביומטרי: אחת, זה להזמין תור דרך האפליקציה שקיימת, ואז אתה מגיע בזמן ובמועד, מחכה חמש דקות ומקבל את הדרכון.

<שלמה מור יוסף: שתיים, אנשים שלא הזמינו או שהתור היה או שהתאריך היה - - -

משה גפני: אתה לא מקבל דרכון.

משה גפני: אתה מקבל דרכון זמני.

<שלמה מור יוסף: לא, לא.

<שלמה מור יוסף: הוא מקבל הרכשה של הדרכון.

משה גפני: לא הבנתי.

רחל עזריה: מה, העניין של ההפעלה עכשיו של הדרכון?

<שלמה מור יוסף: לא, לא צריך - - -

רחל עזריה: לא?

רחל עזריה: בתעודת הזהות צריך - - -

משה גפני: אני קיבלתי הזמנה לחתונה בארצות הברית, ואין לי דרכון ואני רוצה דרכון – אני בא ללשכה שלכם.

<שלמה מור יוסף: אתה לא בא - - -

משה גפני: אני מגיע ללשכה.

<שלמה מור יוסף: קודם כל, יש אנשים שקיבלו את ההזמנה לחתונה, הם נכנסים לאפליקציה, מזמינים תור, התור מתאים להם בתקופת הנסיעה, והם באים בתור והם מקבלים ולא צריכים לעמוד בתור מעבר לחמש-עשר דקות, ואז עושים להם את ההרכשה הביומטרית.

<שלמה מור יוסף: יש אנשים שבאים לסניף.

<שלמה מור יוסף: אז אנחנו נתנו הנחייה – קוראים לזה אצלנו בשפה, הסלנג שלנו: מזדמנים.

<שלמה מור יוסף: ונתנו הנחייה.

<שלמה מור יוסף: בהתחלה הייתה הנחייה: רק מוזמנים.

<שלמה מור יוסף: עם התקופה שראינו שזה לא עובד, אמרנו: יש מזדמנים.

<שלמה מור יוסף: כל מי שבא - - -

משה גפני: זה לא מזדמנים, זה אנשים רגילים שבאים לסניף ורוצים להוציא דרכון.

<שלמה מור יוסף: לא, לא.

<שלמה מור יוסף: אני אמרתי: בסלנג שלנו הם לא מוזמנים.

משה גפני: כן, כן, בסדר.

משה גפני: זה סלנג לא נכון, אבל לא חשוב.

<שלמה מור יוסף: ואז זה לוקח בין שעה לשלוש שעות, שהם צריכים - - -

משה גפני: ואי אפשר להתגבר על זה?

רחל עזריה: סליחה, כבוד היושב ראש, אם זאת השיטה, אז למה שמישהו יקבע תור?

רחל עזריה: ישלח אס.

רחל עזריה: אמ.אס.

רחל עזריה: יתקשר, ישלחו לו שלוש פעמים, ישנו לו את זה.

רחל עזריה: אם השיטה היא לבוא, אז תגידו שהשיטה היא לבוא.

משה גפני: אבל הוא לא אמר שהשיטה היא לבוא.

משה גפני: אני, למשל, אם הייתי צריך להוציא דרכון, לא הייתי הולך לשום אפליקציה ושום כלום – הייתי הולך למשרד שלהם.

משה גפני: ואם מדובר על אדם מבוגר שבכלל אין לו אפליקציה ואין לו כלום – זה מה שהוא יעשה.

רחל עזריה: אין בעיה.

משה גפני: את זה הוא הסביר.

רחל עזריה: לא.

רחל עזריה: לא.

רחל עזריה: לא, לא.

רחל עזריה: כי אם אומרים: למה זה לוקח שעה עד שלוש שעות?

רחל עזריה: אז אני אומרת: אוקיי.

רחל עזריה: אם רוצים שהשיטה עכשיו, שכולם, כמו שהיה פעם, יביאו וייתפסו תור ב-7:00 בבוקר, יישנו שם לילה לפני כדי לתפוס תור – אז אפשר לעבור לשיטה הזו, במיוחד כשהאס.

רחל עזריה: אמ.

רחל עזריה: אסים לא עובדים.

רחל עזריה: רגע.

רחל עזריה: אני רק צריכה לסיים את הסיפור, כתבתי לה.

רחל עזריה: היא לא קיבלה את האס.

רחל עזריה: אמ.

רחל עזריה: אס שמפעיל את תעודת הזהות.

רחל עזריה: אז היא קיבלה תעודת זהות ביומטרית אחרי שלושה חודשי מאבק ומאמץ והיא לא קיבלה את האס.

רחל עזריה: אמ.

רחל עזריה: אס אז אי אפשר להפעיל את - - -

<שלמה מור יוסף: כי את הקוד - - -

משה גפני: מה, אנחנו לא יכולים להמשיך עם הדיון הזה בגלל - - -?

רחל עזריה: אבל אני אומרת: יש משבר.

משה גפני: בסדר.

<טמיר כהן: בסדר.

רחל עזריה: משבר.

מיקי רוזנטל: אבל זה לא הדיון.

רחל עזריה: - - - מתי אנחנו דנים בזה?

רחל עזריה: איפה דנים בזה?

מיקי רוזנטל: בואו ניזום דיון.

רחל עזריה: - - -

מיקי רוזנטל: בואו ניזום דיון - - -

רחל עזריה: יאללה, אז בואו ניזום דיון.

משה גפני: פרופסור שלמה מור יוסף ורבותיי אנשי משרד הפנים, אני רוצה לסכם את מה שאמרתם.

משה גפני: אתם באתם לכאן בבקשה שאם מישהו מגיש בקשה לדרכון ביומטרי, הוא יקבל דרכון זמני בגלל שהוא צריך לנסוע מהר והוא מבקש את זה באופן מיידי.

משה גפני: הוא יקבל דרכון זמני.

משה גפני: הוא לא ישלם פעמיים.

משה גפני: הוא שילם על הדרכון הביומטרי, וממילא הוא מקבל עכשיו, לפי התקנות האלה, אם אכן יאושרו, דרכון זמני בחינם.

<שלמה מור יוסף: נכון.

משה גפני: והוא לא משלם פעמיים.

<שלמה מור יוסף: זה הנושא.

משה גפני: זה הנושא.

משה גפני: על זה אנחנו צריכים להצביע.

מיקי רוזנטל: אז אני רוצה תשובה.

מיקי רוזנטל: אבל תשובה קודם כמה זה עולה.

משה גפני: רק שנייה, שנייה.

משה גפני: אני בשם הוועדה מבקש מכם, יש בעיה גדולה.

משה גפני: אנחנו מקבלים פניות – כולנו.

משה גפני: אני גם מקבל לפנות.

משה גפני: אנשים מגיעים ללשכות.

משה גפני: זה עוד לא התחיל בזמן שלכם, זה התחיל עוד הרבה קודם.

משה גפני: אנשים באים ללשכות, והם יכולים לחזור הביתה מבלי שהם יקבלו איזשהו תור או איזשהו דבר שהוא יכול לתת מענה.

משה גפני: והמציאות הזאת, שזה לא נושא הדיון, אלא זה מעניין לעניין באותו עניין, אנחנו פונים אליכם ואנחנו אומרים לכם: תדעו לכם שיש טענות קשות של אזרחים רגילים שאנחנו מקבלים – שאנשים מחכים, ולפעמים אפילו לא מגיע התור שלהם.

רחל עזריה: זה משהו.

משה גפני: צריך להתגבר על הדבר הזה: או להביא עוד כוח אדם או לעשות עוד פעולות, שהפעולות האלה יגרמו לכך שאנשים.

משה גפני: אני מברך אתכם על התקנות האלה, אני אמרתי לך את זה גם אז, אני חושב שזה נכון.

משה גפני: זה לא מספיק כדי להתגבר על התורים.

משה גפני: כמה זה עולה?

משה גפני: האמת שלא כל כך מעניין אותי, אבל כמה זה עולה?

<שלמה מור יוסף: אנחנו מדברים פה על הוראת שעה מאוד מצומצמת ואנחנו מדברים על תשלום כפול.

<שלמה מור יוסף: זאת אומרת, האזרח כבר שילם פעם אחת.

<שלמה מור יוסף: אנחנו הארכנו את זה בסדר גודל של לא יותר ממיליון שקל.

<שלמה מור יוסף: יושבת פה נציגת משרד האוצר.

<שלמה מור יוסף: ישבנו יחד עם אגף התקציבים וזה מקובל - - -

משה גפני: מי זו נציגת משרד האוצר?

<יעל לינדנברג: אני, יעל לינדנברג מאגף התקציבים.

משה גפני: ומה את אומרת לגבי התקציב, מה ששאל חבר הכנסת מיקי רוזנטל?

משה גפני: אני בעד.

משה גפני: שלא תהיה טעות.

מיקי רוזנטל: כן, גם אנחנו בעד.

<יעל לינדנברג: - - - זו שאלה טובה ואני אתייחס לזה.

<יעל לינדנברג: קודם כל, מדובר באמת בהוראת שעה לתקופה מוגבלת, לתקופת החגים, שהיא תקופה עמוסה יותר.

<יעל לינדנברג: והרשות אומרת שהם גם צופים שאחרי התקופה הזאת ירד העומס, ולכן הבעיה הזאת תפחת.

<יעל לינדנברג: אני אדגיש שמדובר בוויתור על האגרה מדרכון זמני שבשנים קודמות לא הייתה נגבית בהיקפים האלו.

<יעל לינדנברג: כלומר, לא מדובר פה באיזשהו משהו בבסיס התקציב או בהכנסות משמעותיות שהיו בעבר והשנה אנחנו מוותרים עליהן.

<יעל לינדנברג: מדובר בהכנסות, שלכאורה היו הכנסות נוספות על - - -

<שלמה מור יוסף: אקסטרה.

מיקי רוזנטל: כמה העלות של דרכון כזה, זמני?

מיקי רוזנטל: הם מדברים על מיליון שקל.

מיקי רוזנטל: כמה העלות של דרכון כזה?

<יעל לינדנברג: ההנפקה עומדת על 405 שקלים.

מיקי רוזנטל: 405 שקלים תחלק למיליון שקל - - -

<שלמה מור יוסף: לא, לא.

<שלמה מור יוסף: זה לא העלות, זה התשלום.

<יעל לינדנברג: זה התשלום.

<יעל לינדנברג: זה תשלום האגרה.

מיקי רוזנטל: זה תשלום האגרה וויתרתם עליו.

מיקי רוזנטל: כמה העלות?

<טמיר כהן: כמה עולה לייצר דרכון כזה?

<שלמה מור יוסף: בלי זמן פקיד, העלות של הניירות וכל זה הוא בסביבות ה-20 שקלים.

מיקי רוזנטל: 20 שקלים.

מיקי רוזנטל: זאת אומרת, אתם צופים ש-50 אלף אנשים ייקחו דרכון זמני.

משה גפני: לא בטוח.

מיקי רוזנטל: ככה מגיעים למיליון שקל.

<שלמה מור יוסף: לא, אבל זה לא הולך ככה.

<שלמה מור יוסף: כשאני אמרתי מיליון שקלים זה כמה כסף לא ייכנס.

<שלמה מור יוסף: לא כמה זה יעלה, אלא כמה כסף לא ייכנס.

<שלמה מור יוסף: זה לפי ה-400 שקלים, לא לפי - - -

מיקי רוזנטל: אז 400 שקלים – המשמעות היא 25 אלף דרכונים זמניים, אתם מעריכים.

משה גפני: כן.

מיקי רוזנטל: בסדר.

משה גפני: לפי דעתי, זה יתחיל - - -

מיקי רוזנטל: בסדר.

מיקי רוזנטל: צריך לדעת שהם לא - - -

משה גפני: בדיוק.

<שלמה מור יוסף: זה סדר גודל, חבר הכנסת מיקי רוזנטל.

משה גפני: אוקיי.

משה גפני: רבותיי, מי מקריא את תקנות הדרכונים?

<שלמה מור יוסף: בבקשה.

<שלמה מור יוסף: עורכת הדין עירית וייסבלום.

<עירית וייסבלום: אפשר לשנות את התאריך - - -

<שגית אפיק: תתחילי מההתחלה ותגידי את השינויים בנוסח שאתם רוצים.

משה גפני: אגב, התברר לי, בתקנות הדרכונים, שאם רוצים, אפשר לעשות מהר את התקנות.

משה גפני: כשאנחנו דיברנו, אמרנו זה ייקח חודש-חודש וחצי.

משה גפני: עשיתם את זה בשלושה ימים.

<קריאה: אנחנו עושים - - -

משה גפני: אתם במשרד האוצר, מתברר שאם אתם רוצים, אתם יכולים לאשר את זה מהר.

רחל עזריה: השאלה אם קיבלת אס.

רחל עזריה: אמ.אס, ביטלו לך אותו, קיבלת עוד אס.

רחל עזריה: אמ.

רחל עזריה: אס - - -

<עירית וייסבלום: זה אנשים שנרשמו לכמה לשכות, הזמינו תורים - - -

משה גפני: לא חשוב.

משה גפני: אני כל הזמן פה לומד.

רחל עזריה: אף אחד לא יודע איך זה עובד.

רחל עזריה: יש בלגן.

משה גפני: כשאומרים לי: תקנות צריך לקחת חודש וחצי, אני אביא את תקנות הדרכונים שהיה בשלושה ימים.

<עירית וייסבלום: אנחנו עובדים מהר ברשות האוכלוסין - - -

משה גפני: כל הכבוד לכם.

<עירית וייסבלום: "בתוקף סמכותי לפי סעיף 10 לחוק הדרכונים, התשי"ב-1952, באישור שר האוצר לפי סעיף 39ב לחוק יסודות התקציב, התשמ"ה-1985, ובאישור ועדת הכספים של הכנסת לפי סעיף 1(ב) לחוק-יסוד: משק המדינה, אני מתקין תקנות אלה: הוראת שעה – 1.

<עירית וייסבלום: בתקופה שעד יום - - -".

<עירית וייסבלום: המקור זה כ"ט באלול.

<עירית וייסבלום: אפשר יהיה להסכים על תאריך מאוחר יותר - - -

משה גפני: כן.

משה גפני: חייבים לעשות תאריך מאוחר יותר בגלל שעכשיו זה כבר ממש.

<עירית וייסבלום: י"ג בתשרי התשע"ח (3 באוקטובר 2017).

משה גפני: זה ערב סוכות.

מיקי רוזנטל: נכון.

<עירית וייסבלום: נכון.

<שגית אפיק: ויום לפני ערב סוכות, נכון?

משה גפני: יום לפני סוכות.

<שלמה מור יוסף: יום לפני ערב סוכות, כן.

<שלמה מור יוסף: כי ערב סוכות לא עובדים ובכל סוכות זו חופשה מרוכזת.

<שלמה מור יוסף: אז יום לפני ערב סוכות.

משה גפני: בסדר.

משה גפני: זה בעצם עד אחרי החגים.

<שלמה מור יוסף: נכון.

משה גפני: הלאה.

<עירית וייסבלום: "- - - בתוספת לתקנות הדרכונים, התש"ם-1980, יראו כאילו אחרי פרט 6א בא: 6א1.

<עירית וייסבלום: על אף האמור בפרטים 1, 2, 4, 5 ו-6א - - -".

<עירית וייסבלום: כאן אנחנו נכניס את החידוד: "- - - מי שהגיש בקשה למסמך נסיעה ביומטרי והוכיח או הצהיר כי מועד יציאתו מישראל הוא עד יום ל' בתשרי התשע"ח (20 באוקטובר 2017) פטור מתשלום אגרה בעד דרכון זמני או תעודת מעבר זמנית המונפקים בלשכת רשות האוכלוסין וההגירה, ובלבד שהבקשה אינה מוגשת בתוך שני ימי עבודה לפני מועד יציאת המבקש מישראל".

<שגית אפיק: מה זה "הוכיח"?

<שלמה מור יוסף: הראה כרטיס טיסה.

<עירית וייסבלום: או הזמנה לבית מלון.

<שגית אפיק: עכשיו, אני מבינה שזה יחול בשני מצבים: אחד, זה שכבר הגיש בקשה לביומטרי ועכשיו הוא יודע שהוא רוצה לטוס בחגים, אז הוא בא ומבקש את הזמני.

<שגית אפיק: אז הוא שוב עומד בתור בשביל לקבל את הזמני?

<שלמה מור יוסף: הוא יכול לקבל את זה בלשכה.

<קריאות: - - -

<שלמה מור יוסף: הוא יכול לקבל את זה בלשכה באותו מועד.

<שגית אפיק: יכול לקבל את זה בלשכה.

<שגית אפיק: ומי שרוצה, עכשיו, חדש; הוא רואה את התקנות, הוא יודע שהוא צריך לטוס לחוץ לארץ – אז הוא מגיע אליכם, משלם על ביומטרי קבוע ומקבל זמני לבקשתו.

<אלי לוי: נכון.

<שלמה מור יוסף: אם זה בטווח הזמנים הזה.

<שגית אפיק: בטווח הזמנים הזה, אבל אז זה באותו מפגש.

<שלמה מור יוסף: נכון.

<שלמה מור יוסף: נכון.

<עירית וייסבלום: המשלם עושה את ההרכשה ומקבל זמני.

רחל עזריה: אני רוצה לשאול לגבי העניין של מוכיח בטיסה.

רחל עזריה: יהיו אנשים שיחששו ולא ייקנו את הכרטיס כי הם לא בטוחים - - -

<שלמה מור יוסף: אנחנו נהיה מאוד ליברליים בפרשנות של זה.

רחל עזריה: אוקיי.

<שלמה מור יוסף: ההנחיות הפנימיות שלנו הן מאוד ליברליות.

<שגית אפיק: תצהיר שהוא עומד לטוס יספיק?

<שלמה מור יוסף: כן, נכון.

רחל עזריה: כן.

רחל עזריה: לא, אתה לא צריך.

רחל עזריה: כן.

<שגית אפיק: תצהיר - - - ולא צריכה להיות הוכחה.

<שלמה מור יוסף: נכון.

<שלמה מור יוסף: נכון.

<קריאה: - - -

משה גפני: אגב, בנתב"ג לא יקבלו דרכון זמני?

משה גפני: הם יבקשו - - -?

<שלמה מור יוסף: גם בנתב"ג אפשר יהיה לעשות.

משה גפני: בחינם?

<שלמה מור יוסף: אם הוא עומד בתנאים האלה, אז כן.

<שלמה מור יוסף: אם הוא בא יום לפני הטיסה, אז לא.

<שלמה מור יוסף: זאת אומרת, יש הרי בנתב"ג מסלול רגיל שהוא כל השנה פועל.

<שלמה מור יוסף: משלא עשה שום דבר ובא ברגע האחרון, אז יש לו את המסלול הזה.

משה גפני: אבל אז הוא לא מקבל זמני בחינם.

<שלמה מור יוסף: נכון.

משה גפני: למה?

רחל עזריה: אתה לא רוצה שכולם יבואו לנתב"ג.

<עירית וייסבלום: כי אנחנו לא רוצים שאנשים ינצלו את התקנות האלה ועכשיו יזמינו למחר טיסה.

<עירית וייסבלום: הנה, עכשיו.

<עירית וייסבלום: אנחנו רוצים בכל זאת שאנשים שכבר הזמינו ונתקעו בגלל המצב - - -

<שלמה מור יוסף: בדיוק.

רחל עזריה: עדיף שלא, כן?

רחל עזריה: יהיה לך.

רחל עזריה: ואז מי שצריך לא יצליח, כי יש שם תור של עשר שעות.

<שלמה מור יוסף: בדיוק.

<שלמה מור יוסף: בדיוק.

<קריאה: בדיוק.

<שלמה מור יוסף: בדיוק.

רחל עזריה: זה ברור, אתה פותח.

רחל עזריה: אתה צריך שיווי משקל.

משה גפני: בסדר, אוקיי.

משה גפני: עוד משהו?

רחל עזריה: רק לומר מילה: שלא ישתמע שאתם לא עושים את עבודתכם נאמנה.

רחל עזריה: אני פשוט חושבת שהמהפכה הזאת כל כך גדולה שהיא פשוט עלולה להכריע, וזה מה שאנחנו רואים עכשיו.

רחל עזריה: וכבר ראינו בכמה ארגונים ממשלתיים גדולים שזה מה שקרה.

רחל עזריה: נתתי את הדוגמה של הדואר, ואני חושבת שאנחנו צריכים לוודא שזה נעשה כמו שצריך ויש המון-המון עבודה, ואני אשמח אם נעשה עוד דיון בנושא.

משה גפני: אני מקווה שלא נצטרך להגיע לעוד דיון בגלל שלא נקבל תלונות והם יתגברו על התורים הארוכים, שזו הבעיה המרכזית.

רחל עזריה: כן, אבל גם החוסר.

רחל עזריה: אני חושבת שבגלל שזה ביומטרי.

רחל עזריה: זה לא שאתה בא ומנפיק תעודה בשביל תעודה.

משה גפני: בסדר.

משה גפני: אני לא אוהב את זה, מה אני אגיד לך, אבל בסדר.

משה גפני: בסדר.

רחל עזריה: אבל אני אומרת עוד משהו, כבוד היושב ראש: זה לא רק שאתה בא, מנפיק תעודה ויש לך תעודה.

רחל עזריה: יש עוד פרוצדורה ארוכה שצריך להתנהל סביבה: או שהיא לא מתרחשת כמו שצריך או שהיא לא ברורה לאנשים.

רחל עזריה: אני לא יודעת.

רחל עזריה: אבל זה משהו בתהליך, ואז יוצא שאתה.

רחל עזריה: יש פה איזשהו משהו שלא עובד.

משה גפני: טוב, תודה רבה.

משה גפני: תקנות הדרכונים (הוראת שעה מס' 2) התשע"ז-2017 עם השינוי בתאריך, כפי שאמרתם.

משה גפני: אגב, זה על דעת שר הפנים?

<רובי שמש: כן, כן.

<שלמה מור יוסף: כן.

<רובי שמש: ודאי.

משה גפני: מה?

<רובי שמש: כן, כן.

<שלמה מור יוסף: כן, כן.

משה גפני: שלא - - - ועל החידוד של מה שחידדתם בנוסח.

משה גפני: מי בעד אישור התקנות, ירים את ידו.

משה גפני: מי נגד?

משה גפני: מי נמנע?

משה גפני: בעד – 3

משה גפני: נמנעים – אין תקנות הדרכונים (הוראת שעה מס' 2) התשע"ז-2017, אושרו.

משה גפני: התקנות אושרו.

משה גפני: אני מודה לכם.

משה גפני: תודה רבה.